|  |  |
| --- | --- |
| **NAROČNIK** | |
| **Naziv in sedež** | **Splošna bolnišnica "dr. Franca Derganca" Nova Gorica**  **Ulica padlih borcev 13A**  **5290 Šempeter pri Gorici** |
| **ID št. za DDV** | SI11427205 |
| **Matična številka** | 5055695 |
| **Poslovni račun** | SI56 0110 0603 0279 058, odprt pri UJP Nova Gorica |
| **Telefon** | 05 330 1100 |
| **E-pošta** | [tajnistvo.direktorja@bolnisnica-go.si](mailto:tajnistvo.direktorja@bolnisnica-go.si) |
| **Skrbnik pogodbe** |  |
| **Podpisnik** | v.d.direktorja: mag. Ernest Gortan |

in

|  |  |
| --- | --- |
| **IZVAJALEC** | |
| **Naziv in sedež** |  |
| **ID št. za DDV** |  |
| **Matična številka** |  |
| **Poslovni račun** |  |
| **Telefon** |  |
| **E-pošta** |  |
| **Skrbnik pogodbe** |  |
| **Podpisnik** |  |

sklepata

|  |
| --- |
| **OKVIRNI SPORAZUM O IZVAJANJU LABORATORIJSKIH PREISKAV;**  **Sklop 1:**  **Sklop 2:**  **Sklop 3:**  **Številka 260-3/2021-** |

1. člen

PODLAGA OKVIRNEGA SPORAZUMA

|  |  |
| --- | --- |
| **Oznaka javnega naročila, ki je podlaga za sklenitev okvirnega sporazuma** | 260-3/2021, objava na portalu e-naročanje dne       pod številko       ter na portalu EU dne       pod številko      . |

2. člen

PREDMET OKVIRNEGA SPORAZUMA

* + 1. Predmet okvirnega sporazuma je izvajanje laboratorijskih preiskav iz posameznega sklopa (ustrezno označiti):
* Sklop 1      ; šifra JR
* Sklop 2      ; šifra JR
* Sklop 3      ; šifra JR      ,

vključno s hrambo in dostavo vzorcev, formulacijo izvidov in arhiviranje v skladu z veljavnimi zakonskimi in podzakonskimi predpisi, pravili stroke, notranje in zunanje kontrole s skrbnostjo dobrega gospodarja in z upoštevanjem kodeksa etike ter z vsemi zahtevami naročnika opredeljenimi v Navodilih za izdelavo ponudbe kot sestavnega dela razpisne dokumentacije št.       in ponudbe izbranega izvajalca št.:       z dne      , ki je sestavni del tega okvirnega sporazuma/pogodbe.

4.člen

Cena posamezne preiskave je razvidna iz izvajalčeve ponudbe št.      (izpis iz spletne aplikacije), ki je priloga in sestavni del te pogodbe.

Okvirna pogodbena vrednost za okvirno letno količino storitev znaša       EUR brez DDV za obdobje do 27.05.2022.

Cene so brez DDV, saj so zdravstvene storitve skladno z določilom 26. čl. Zakona o DDV oproščene plačila davka.

V ceni so zajeti vsi stroški izvajalca kot je navedeno pod obveznimi razpisnimi pogoji in so povezani z realizacijo naročila (ves potreben potrošni material izvajalca, delovni pripomočki, stroški prevzema in transporta vzorcev nad 120 km od sedeža naročnika ter dostave rezultatov).

Cene iz ponudbe so fiksne in izražene v evrih in veljajo za čas veljavnosti okvirnega sporazuma/pogodbe. Sprememba cene je možna v skladu s 1. in 2. točko 6. člena Pravilnika o načinih valorizacije denarnih obveznosti, ki jih v večletnih pogodbah dogovarjajo pravne osebe javnega sektorja (Ur. l. RS, št.1/04) oz. po predpisu, ki ta pravilnik nadomešča. Stranki sporazuma kot podlago za valorizacijo uporabita indeks cen življenskih potrebščin.

5. člen

Izvajalec zagotavlja:

* izvajanje storitev, ki so predmet JN, vključno s hrambo, časom izvedbe preiskave, formulacijo izvidov in arhiviranjem, v skladu z veljavnimi zakonskimi in podzakonskimi predpisi, pravili stroke, notranje in zunanje kontrole, skrbnostjo dobrega gospodarja in z upoštevanjem kodeksa etike;
* prevzem vzorcev vsak delavnik med 8,00 in 14,00 in sicer tako, da je zagotovljeno, da med odvzemom vzorca in dostavo rezultata ne preteče več časa, kot je to zahtevano s predpisi, normativi in strokovno doktrino. Transport vzorcev zagotavlja naročnik sam;
* mesečno poročanje naročniku o številu izdanih naročil za potrebe statistike in sicer po posameznih preiskavah, vrednostih in zdravnikih v elektronski obliki (specificirano po šifri preiskave kot opredeljena v programu Gosoft);

Naročnik bo naročal preiskave na podlagi pisne naročilnice po stroškovnih mestih – zdravnikih, ki bo podpisana in žigosana s strani naročnika. Izvajalec bo naročilnico prejel ob prevzemu vzorcev v preiskavo. V kolikor ima izvajalec predlogo napotnice, jo bo naročnik uporabil. Dostava pisnega izvida v slovenskem jeziku na naslov naročnika po pošti ali osebno ločeno na posameznega zdravnika, ki je izdal naročilnico.

V primeru, da naročnik in izvajalec uporabljata med seboj povezljiva informacijska sistema, mora izvajalec zagotoviti naročniku brezplačno elektronsko naročanje in dostop do rezultatov laboratorijskih analiz v njegovem informacijskem sistemu.

V kolikor ima izvajalec vzpostavljen sistem vpogleda v rezultate laboratorijskih preiskav preko svojih spletnih aplikacij, mora naročniku omogočiti brezplačno uporabo te storitve.

6. člen

Izvajalec se zavezuje, da bo izvajal storitve, ki so predmet tega okvirnega sporazuma/pogodbe na poziv naročnika v rokih oz. času, ki je v skladu s strokovno doktrino oz. kot je običajna praksa za posamezno preiskavo. V primerih, ko bo naročnik na napotnici označil »NUJNA« preiskava, izvajalec preiskavo izvede v najkrajšem možnem času.

Kot čas izvedbe preiskave se šteje čas od trenutka, ko izvajalec prevzame vzorec za preiskavo, do trenutka, ko naročnik prejme pisni rezultat preiskave.

Natančnejši in urnik in dinamiko prevzemov bosta naročnik in izvajalec dogovorila s protokolom, ki bo sestavni del tega okvirnega sporazuma/pogodbe.

7. člen

Naročnik bo izvajalcu plačeval opravljene storitve v 60-ih dneh. Rok za plačiloi prične teči z dnem potrditve računa na strani naročnika, ki ga bo izvajalec izstavil 1x mesečno za opravljene preiskave v preteklem mesecu. Izvajalec izstavi račun v predpisani elektronski obliki (eRačun). Računu mora biti priložena naročnikova naročilnica in specifikacije opravljenih preiskav, ki so bile opravljene (v kolikor ni specifikacija že na samem računu). Naročnik bo izvajalcu plačeval opravljene storitve na transakcijski račun izvajalca št.      , odprt pri      .

8. člen

Pogodbeni stranki se zavežeta uporabljati in varovati vse pri izvajanju te pogodbe pridobljene osebne in/ali občutljive osebne podatke v skladu z veljavnimi predpisi o varovanju osebnih in/ali občutljivih osebnih podatkov, o čemer skleneta poseben sporazum v skladu s Splošno uredbo EU o varstvu podatkov.

Izvajalec se zaveže izvajati in zagotavljati varovanje osebnih podatkov in/ali občutljivih osebnih podatkov, pridobljenih v okviru te pogodbe, najmanj na enak način, s postopki in ukrepi, kot jih izvaja in zagotavlja naročnik in s podpisom te pogodbe potrjuje seznanjenost z njimi. Izvajalec se s podpisom te pogodbe zavezuje, da bo seznanil vse zaposlene, vključene v izvajanje te pogodbe, z načini, postopki in ukrepi naročnika za varovanje osebnih in/ali občutljivih osebnih podatkov.

Pogodbeni stranki za evidence dejavnosti obdelave, ki jih vodita v zvezi z aktivnostmi po tej pogodbi, pripravita ustrezne kataloge oziroma evidence ter izvajata vse postopke v skladu z določili veljavnega Zakona o varstvu osebnih podatkov ter Splošne uredbe EU o varstvu podatkov.

9.člen

Če naročnik zamudi s plačilom, je dolžan plačati izvajalcu zakonske zamudne obresti.

10.člen

V primeru višje sile, ki bi ovirala izvajanje določil tega okvirnega sporazuma/pogodbe se bosta naročnik in izvajalec sestala in proučila oz. opredelila nove rešitve.

11.člen

Izvajalec bo moral hkrati z vsemi podpisanimi izvodi okvirnega sporazuma/pogodbe v desetih dneh po podpisu le-te kot pogoj za veljavnost pogodbe izročiti bančno garancijo za dobro izvedbo posla ali ustrezno kavcijsko zavarovanje zavarovalnice ali tri bianco menice z menično izjavo in pooblastilom za unovčenje v višini 10 % od okvirne pogodbene vrednosti, ki jo bo naročnik unovčil v naslednjih primerih:

· če se bo izkazalo, da predmet javnega naročila ni opravljen v skladu z zahtevami iz razpisne dokumentacije;

· če bo naročnik okvirni sporazum/pogodbo razdrl zaradi kršitev s strani izvajalca;

· če bo izvajalec kršil zaupnost podatkov.

Predložitev finančnega zavarovanja je pogoj za veljavnost okvirnega sporazuma/pogodbe. Finančno zavarovanje za dobro izvedbo posla mora veljati do zaključka izvedbe predmeta javnega naročila plus trideset dni.

12. člen

Za vse pravice in obveznosti, ki izhajajo iz pogodbenega razmerja in niso posebej določene s tem okvirnim sporazumom/pogodbo, veljajo razpisni pogoji naročnika in ponudba izvajalca.

13. člen

O spremembah elementov tega okvirnega sporazuma/pogodbe, katerih vsebine ni bilo možno opredeliti pred podpisom le-te, se dogovorita naročnik in izvajalec sporazumno, tako, da sprejmeta aneks k temu okvirnemu sporazumu/pogodbi.

14. člen

Naročnik in izvajalec si bosta prizadevala, da bo izvajanje nalog potekalo v smislu dobrega sodelovanja in spoštovanja določil pogodbe.

O vseh nastalih problemih se bosta sproti pisno obveščala in morebitna sporna vprašanja reševala v smislu razumevanja in spoštovanja dobrih poslovnih običajev.

V primeru sporov iz te pogodbe odloča stvarno pristojno sodišče v Novi Gorici, ki odloča po slovenskem pravu.

15. člen

Okvirni sporazum/pogodba, pri kateri kdo v imenu ali na račun druge pogodbene stranke, predstavniku ali posredniku organa ali organizacije iz javnega sektorja obljubi, ponudi ali da kakšno nedovoljeno korist za: pridobitev posla ali za sklenitev posla pod ugodnejšimi pogoji ali za opustitev dolžnega nadzora nad izvajanjem pogodbenih obveznosti ali za drugo ravnanje ali opustitev, s katerim je organu ali organizaciji iz javnega sektorja povzročena škoda ali je omogočena pridobitev nedovoljene koristi predstavniku organa, posredniku organa ali organizacije iz javnega sektorja, drugi pogodbeni stranki ali njenemu predstavniku, zastopniku, posredniku je nična.

16. člen

Ta pogodba je sklenjena pod razveznim pogojem, ki se uresniči v primeru izpolnitve ene od naslednjih okoliščin:

- če bo naročnik seznanjen, da je sodišče s pravnomočno odločitvijo ugotovilo kršitev obveznosti delovne, okoljske ali socialne zakonodaje s strani izvajalca ali podizvajalca ali

- če bo naročnik seznanjen, da je pristojni državni organ pri izvajalcu ali podizvajalcu v času izvajanja pogodbe ugotovil najmanj dve kršitvi v zvezi s:

o plačilom za delo,

o delovnim časom,

o počitki,

- opravljanjem dela na podlagi pogodb civilnega prava kljub obstoju elementov delovnega razmerja ali v zvezi z zaposlovanjem na črno in za kateri mu je bila s pravnomočno odločitvijo ali več pravnomočnimi odločitvami izrečena globa za prekršek, in pod pogojem, da je od seznanitve s kršitvijo in do izteka veljavnosti pogodbe še najmanj šest mesecev oziroma če izvajalec nastopa s podizvajalcem pa tudi, če zaradi ugotovljene kršitve pri podizvajalcu izvajalec ne nadomesti ali zamenja tega podizvajalca, na način določen v skladu s 94. členom ZJN-3 in določili te pogodbe v roku 30 dni od seznanitve s kršitvijo.

V primeru izpolnitve okoliščine in pogojev iz prejšnjega odstavka se šteje, da je pogodba razvezana z dnem sklenitve nove pogodbe o izvedbi javnega naročila za predmetno naročilo. O datumu sklenitve nove pogodbe bo naročnik obvestil izvajalca.

Če naročnik v roku 30 dni od seznanitve s kršitvijo ne začne novega postopka javnega naročila, se šteje, da je pogodba razvezana trideseti dan od seznanitve s kršitvijo.

17. člen

Okvirni sporazum/pogodba je sestavljen v 2 (dveh) enakih izvodih, od katerih prejme naročnik 1 (en) in izvajalec 1 (en) izvod.

|  |  |
| --- | --- |
| **Začetek veljavnosti** | **Konec veljavnosti** |
|  | 27.05.2022 |
| **Predčasna odpoved okvirnega sporazuma** | |
| **Razlogi** | **Odpoved velja** |
| 1. Neupoštevanje reklamacij s strani naročnika. | Ad 1, 2, 3, 4, 5, 6) Z dnem, ko izvajalec prejme obvestilo o odpovedi okvirnega sporazuma. |
| 1. Zamuda izvajalca ali napake v izvedbi, ki bistveno zmanjšajo pomen posla. |
| 1. Neutemeljena zavrnitev naročila s strani izvajalca, odstopanje od naročenega načina izvedbe ali nekvalitetno oziroma nepravilno opravljena storitev. |
| 1. Prenehanje poslovanja izvajalca. |
| 1. Prenehanje veljavnosti akreditacije za laboratorij. |
| 1. Če je naročnik seznanjen, da je pristojni državni organ ali sodišče s pravnomočno odločitvijo ugotovilo kršitev delovne, okoljske ali socialne zakonodaje s strani izvajalca pogodbe o izvedbi javnega naročila ali njegovega podizvajalca. |
| 1. Če naročnik samostojno prične z izvajanjem določenih laboratorijskih storitev | Ad 7) 5 dni od prejema pisnega obvestila |
| 1. V primerih določenih v 96. členu ZJN-3. | Ad 8) Z dnem, ko izvajalec prejme obvestilo o odpovedi okvirnega sporazuma. |
| 1. V primeru, da izvajalec ne izpolnjuje pogodbenih obveznosti na način, predviden v pogodbi o izvedbi javnega naročila | Ad 9) Z dnem, ko izvajalec prejme obvestilo o odpovedi okvirnega sporazuma. |
| 1. Če naročnik ali njegov pooblaščenec izvede novo javno naročilo z istovrstnega področja.   Če organ, pooblaščen za izvedbo skupnega javnega naročila za to področje, izvede javni razpis, ki je po veljavni zakonodaji obvezujoč za naročnika. | Ad 10) Z dnem pravnomočnosti novega javnega naročila. |
| 1. Zaradi kršitev pogodbenih obveznosti s strani nasprotne stranke, če kršitve ne prenehajo po opominu, poslanem pisno ali elektronsko. V primeru odstopa sta pogodbeni stranki dolžni poravnati medsebojne obveznosti iz tega sporazuma in nastalo škodo. | Ad 11) Z dnem, ko nasprotna stranka prejme obvestilo o odpovedi okvirnega sporazuma. |

|  |  |
| --- | --- |
| **PRILOGE OKVIRNEGA SPORAZUMA/POGODBE** | |
| 1. del | Izpis iz spletne aplikacije (     ) |
| 1. del | Finančno zavarovanje, ki ga v originalu hrani naročnik |

|  |  |  |
| --- | --- | --- |
| **Izvajalec** |  | **Naročnik** |
|  |  | Splošna bolnišnica "dr. Franca Derganca" Nova Gorica  Ulica padlih borcev 13A  5290 Šempeter pri Gorici |

|  |  |  |  |
| --- | --- | --- | --- |
| **KRAJ** | **DATUM** | **KRAJ** | **DATUM** |
|  |  | Šempeter pri Gorici |  |
| **PODPISNIK** | **PODPIS** | **PODPISNIK** | **PODPIS** |
|  |  | v.d.direktorja zavoda  mag. Ernest Gortan |  |